Diari Oficial de la Generalitat Valenciana


Sumari del DOGV 6760, del 24-04-2012 (2012/3649)

Resolució d'11 d'abril de 2012, de l'Agència Valenciana de Mobilitat, per la qual s'acorda l'obertura d'un període d'informació pública de l'expedient de modificació de les condicions de prestació de la concessió del servici públic de transport de viatgers per carretera CVA-006 entre Benidorm - Racó de l'Oix - Altea la Vella - l'Alfàs del Pi - Guadalest - Cala Finestrat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6760

Data del DOGV
:   24-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3649


Organisme emissor
:   Agència Valenciana de Mobilitat

Tipus de document
:   Resolució

Resolució d'11 d'abril de 2012, de l'Agència Valenciana de Mobilitat, per la qual s'acorda l'obertura d'un període d'informació pública de l'expedient de modificació de les condicions de prestació de la concessió del servici públic de transport de viatgers per carretera CVA-006 entre Benidorm - Racó de l'Oix - Altea la Vella - l'Alfàs del Pi - Guadalest - Cala Finestrat. [2012/3649]  
L'Agència Valenciana de Mobilitat (aVM) està tramitant un expedient de modificació de les condicions de prestació de la concessió del servici públic de transport de viatgers CVA-006 Benidorm - Racó de l'Oix - Altea la Vella - l'Alfàs del Pi - Guadalest - Cala Finestrat, que explota la mercantil Llorente Bus, SL, amb vista a modificar els itineraris, horaris i nombre d'expedicions d'algunes de les seues rutes.  
  
Segons el que establixen els articles 79 i 80 del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de setembre; l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en exercici de les competències conferides a l'aVM en els articles 4 i 22.2 de la Llei 6/2011, d'1 d'abril, de Mobilitat de la Comunitat Valenciana, i en l'article 23.2.j dels Estatuts de l'aVM, resolc:  
  
Primer  
Sotmetre a informació pública l'expedient de modificació concessional per un termini de trenta dies hàbils a comptar des de l'endemà de la publicació de la present resolució, perquè els interessats hi puguen al·legar el que estimen oportú, i que puguen, si ho desitgen, consultar l'expedient en l'Agència Valenciana de Mobilitat (carrer d'Enric Valor, núm. 13, Burjassot), així com en la pàgina web d'este organisme .  
Transcorregut l'esmentat termini sense realitzar-hi al·legacions, se'ls tindrà per conformes, i perdran el dret al tràmit corresponent. Això, sense perjuí de la interposició dels recursos que siguen procedents contra la resolució definitiva del procediment, en els terminis legal i reglamentàriament establits.  
  
Segon  
Remetre la present resolució al Diari Oficial de la Comunitat Valenciana per a la seua publicació.  
  
Burjassot, 11 d'abril de 2012.- La directora de l'Agència Valenciana de Mobilitat: Mar Martínez Aparicio.